### 15.    Beslutning om projekt på Sejerø gennem 'Få det Fikset'-puljen

**Åbent**

Sagsnr.: 326-2019-1464        J.nr.: 20.00.00           Dokumentnr.:
326-2020-156787

**Sagstype**

Beslutning

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiati-verne blev formidlet i 2019 til de
22 byer over 200 indbyggere. De forskellige byer har via aktionsgrupper
arbejdet med indsatser/initiativer. På mødet forelægges et initiativ i Sejerø
lokalområde til beslutning om frigivelse af midlerne til det beskrevne forslag.
Administrationen har i forhold til forslaget forholdt sig til aktionsgruppens
beskrivelse af gennemførsel og de krav som har ligget til grund for ’Få det
Fikset’ projektet.

**Indstillinger**

Direktøren indstiller,

at   ansøgningen
fra [adresse] om etablering af en badebro ved [adresse] godkendes
med en rammebevilling på 104.488 kr. under forudsætning af, at nødvendige
myndighedstilladelser og aftaler foreligger inden projekterne realiseres.

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ”Få det Fikset-puljen”. Der er i alt afsat
14 mio. kr. fordelt med 2,0 mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at   puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være
rettet mod det offentlige rum.

at   der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

[adresse] har efter lokal proces på Sejerø sendt
den første ansøgning om godkendelse af et projekt på [adresse].

*Den konkrete ansøgning fra Sejerø lokalområde:*

[adresse] søger om godkendelse af et projekt med
etablering af en badebro på [adresse].

Badebroen ønskes etableret ved det grønne område ved siden
af parkeringspladsen ved færgen. Broen skal gå over stensætningen og ni meter
ud i vandet. Den forsynes med gelænder og to trapper. Planen er, at badebroen
skal stå der året rundt, så den også kan benyttes af vinterbadere. Broen skal
ejes af [adresse], der også kommer til at stå for drift og
vedligeholdelse.

Etableringsomkostninger vil i alt udgøre 104.488 kr. Sejerø
Lokalområde vurderer ikke, at der vil være udgifter til drift og
vedligeholdelse.

Ansøgningen fra lokalområdet er vedlagt som bilag 1, dog er
selve tilbuddene udtaget af hensyn til tilbudsgiver.

*Administrationens bemærkninger*

Projektet opfylder de rammer for anvendelsen af puljen, der
er skitseret i bilaget til budgetaftalen.

Hertil er der god overensstemmelse med udviklingsstrategien
for [adresse], da området hvor broen ønskes etableret ligger i ”strandparken”
med naturlejrplads og badestrand som de primære funktioner. Etablering af en
badebro understøtter udviklingen af [adresse] som et naturligt knudepunkt.
Udviklingsstrategien for [adresse] blev godkendt af kommunalbestyrelsen i
oktober 2016.

Gennemførsel af projektet vil ske i tæt samarbejde med
[adresse].

**Økonomiske konsekvenser**

[adresse] samlede andel af puljen til
Lokalsamfundenes ”Få det Fikset” projekter er 250.000 kr.

De samlede omkostninger til projektet med etablering af en
badebro er estimeret til 104.488  kr. ekskl. moms. Det betyder, at der resterer
145.512 kr. af [adresse] til ”Få det Fikset” projekter.

[adresse] bemærkninger er indarbejdet i sagen.

**Økonomiudvalgets møde den 20.
maj 2020:**

Anbefales.

**Bilag**

|  |  |
| --- | --- |
| Ansøgning om badebro inkl. budget | 326-2020-184633 |